Terrengkjøring

**Terrengkjøring** er kjøring utenfor veger på overflater som sand, jord, grus, elveleier, gjørme, snø, steiner eller annet naturlig terreng. Kjøringen kan være uformell eller konkurransepreget, og består ofte i å forsere hindringer. Det kan brukes vanlige kjøretøy eller spesialiserte terrengkjøretøy for dette formålet, som for eksempel terrengbil eller terrengmotorsykkel. 

## Kjøretøyenes egenskaper og modifikasjoner
Noen viktige mål for kjøretøy som skal brukes i terrenget er:

* Bakkeklaring, avstand fra bakken til det laveste punktet på kjøretøyet (utenom hjulene)
* Brytevinkel, hvor lett understellet tar nedi mellom akslingene
* Marktrykk, trykket som utøves på bakken, ofte brukt om terrenggående kjøretøy sine hjul eller belter
* Rampevinkel, største vinkelen en kan kjøre over toppen av en hindring med lav hastighet uten at understellet tar nedi
* *Ramp travel index*, metode for å måle et kjøretøy sitt maksimale fjæringsutslag
* Traksjon, fremdrift ved hjelp av direkte kontakt og mothold/friksjon mot underlaget

Kjøretøy tilpasset terrengkjøring kan ha funksjoner som:
* Forsterket drivverk grunnet store belastninger og høyt dreiemoment
* Hevet hjuloppheng for bedre bakkeklaring
* Jekk for reparasjoner
* Kanttrådlås (*bead lock*), som gjør at dekktrykket kan senkes svært lavt uten at dekket løsner fra felgen
* Skliplate (*skid plate*), et beskyttende deksel på bilens underside
* Snorkel, hevet luftinntak for forbrenningsmotor slik at et kjøretøy kan kjøre delvis under vann
* Terrengdekk med større volum og grovere knaster
* Veltebur i tilfelle kjøretøyet ruller (bør brukes med hjelm)
* Vinsj for å dra seg løs


Dunebashing.JPG|5. generasjon Ford Bronco i sanddyner, såkalt *dune bashing*
Land_Rover_Series_III_mud_bogging.jpg|Land Rover Series III som kjører i gjørme, såkalt *mudding*
Rockcrawling.JPG|Jeep Rubicon kjører over steiner, såkalt *rock crawling*
Trial_de_Caille_2012_-_Mickael_Giraud_&_Tristan_Simonis.jpg|Suzuki SJ-basert trialbil med veltebur


## Miljøpåvirkning
På grunn av påvirkning av natur og dyreliv er det begrensninger på terrengkjøring mange steder. Konsekvenser av kjøring i terrenget kan være forurensning, skade på stier, erosjon, jordforringelse, utryddelse av arter, støyforurensning som påvirker dyrelivet  og ødeleggelse av habitater som kan gjøre turstier ufremkommelige. Visse typer natur er svært skjøre og leges sakte.

I Norge er det i utgangspunktet forbudt med motorisert ferdsel i utmark. Det kan imidlertid være avsatt egne områder for terrengkjøring , som for eksempel i flere grustak, samt en terrengløype på Motorcenter Norway og andre terrengbaner rundt om i landet. For eksempel kan man da kjøre på rekke og foresere hindre en etter en.


Off-road_vehicle_damage_in_SW_Utah.jpg|Spor etter terrengkjøring i sørvestlige Utah
Motorcycle-Forest-Damage.jpg|alt=Negative environmental effects caused by a motorcycle to a portion of the Los Padres National Forest| Spor etter motorsykkel i Los Padres National Forest, California
Orv-damage.jpg|alt=Damage that occurred when vehicles left the posted trail in Anza-Borrego Desert State Park| Skader som har oppstått etter at kjøretøy har forlatt den oppmerkede stien i Anza-Borrego Desert State Park, California


## Se også
* Amfibisk kjøretøy, kjøretøy som både kan kjøre på land og i vann
* Berging, flytting av strandet kjøretøy til et annet sted
* Grand tourer, bil designet for langdistansekjøring
* Overlanding, reise til avsides steder, vanligvis med terrengbil
* Rally, type motorsport
* Snøskuter, kjøretøy med beltedrift styrt med frontmonterte ski
* Terrengbil, bil designet for å kunne brukes utenfor veg
* Terrengmotorsykkel (ATV), lite, åpent kjøretøy for kjøring i terreng
* Terrengsykkel, sykkel konstruert for bruk i ulendt terreng
* Tursykling, turisme på sykkel, for fornøyelse eller eventyr
* Villcamping, overnatting på andre steder enn tilrettelagte campingplasser, for eksempel ved kjøring i terrenget

## Referanser